**Zmluva o spoločnej propagácii č. 10/2012/14**

uzatvorená podľa § 51 Občianského zákonníka č. 40/1964 Zb. v znení neskorších predpisov

Galéria mesta Bratislavy

Františkánske nám. 11

815 35 Bratislava

zastúpená: PhDr. Ivan Jančár, riaditeľ

IČO: 00 179 752

bank. spojenie: VÚB Bratislava – mesto

č.ú.: 7231-012/0200

(ďalej len “GMB”)

Bratislavské kultúrne a informačné stredisko

Židovská 1

815 15 Bratislava

zastúpené: Ing. Vladimír Grežo, riaditeľ

IČO: 00603481

(ďalej len “BKIS”)

(BKIS a GMB ďalej jednotlivo ako „zmluvná strana“ a spoločne ako „zmluvné strany“)

**Čl. I**

**Preambula**

1. GMB je príspevkovou organizáciou Hlavného mesta Slovenskej republiky Bratislavy *(ďalej len ako “HM SR Bratislavy”)* zriadená za účelom systematického zhromažďovania, odborného spracovávania, ochraňovania a sprístupňovania zbierkových predmetov z oblasti výtvarného umenia jednotlivých historických období a súčasnosti.
2. BKIS je príspevkovou organizáciou HM SR Bratislavy, ktorá vytvára podmienky pre organizovanie programov, služieb a produktov v oblasti kultúry, cestovného ruchu, športu a spoločenského života a ktorá zabezpečuje šírenie informácií a propagáciu Bratislavy ako turistickej destinácie na území Bratislavy.
3. V záujme plnenia úloh vyplývajúcich zo zriaďovacej listiny oboch zmluvných strán sa BKIS spolu s GMB dohodlo na vzájomnej spolupráci pri propagácii. Jej  cieľom je šíriť, sprístupňovať a tým zabezpečovať kultúrnu, osvetovú a umeleckú činnosť ako aj aktívne sprístupňovať umelecké diela širokej verejnosti.
4. V zmysle uvedeného sa zmluvné strany, berúc do úvahy ich spoločné ciele a záujmy pri propagácii s cieľom vyššej účinnosti a efektívnosti a na základe príslušných zákonných ustanovení  dohodli na uzavretí tejto zmluvy o spoločnej propagácii.

**Čl. II**

 **Predmet zmluvy**

1. Predmetom tejto zmluvy je spoločná dlhodobá spolupráca zmluvných strán spočívajúca v podpore propagácii výstav organizovaných GMB na území mesta Bratislavy a v podpore kultúrnej činnosti BKIS.
2. Predmetom Zmluvy je spoločná účinná a efektívna propagácia podujatí organizovaných BKIS a GMB za účelom zvyšovania povedomia o činnosti zmluvných strán medzi širokou verejnosťou

**Čl. III**

**Záväzky zmluvných strán**

**1/ BKIS sa zaväzuje:**

1. využiť reklamné plochy na území mesta Bratislavy na umiestnenie plagátov (min 50 ks)rozmeru A1 propagujúcich výstavy organizované GMB, ktoré sú bližšie špecifikované v prílohe tejto Zmluvy (ďalej len „Výstavy“) a logo BKIS a logo HM SR Bratislavy po dobu najmenej dvoch týždňov v čase trvania jednotlivých Výstav.

**2/ GMB sa zaväzuje:**

1. vyrobiť a dodať BKIS programové plagáty s logom BKIS a HM SR Bratislavy propagujúce Výstavy, , za účelom ich umiestnenia na reklamných plochách BKIS v dohodnutom termíne a počte minimálne 50ks; GMB sa zaväzuje dodať BKIS plagáty v lehote minimálne 5 dní pred dohodnutým termínom umiestnenia.
2. dodané plagáty podľa písmena a) bodu 2/ budú v súlade s právnymi predpismi upravujúcimi oblasť duševného vlastníctva a GMB sa zaväzuje vysporiadať akékoľvek nároky tretích strán súvisiacich s porušením týchto predpisov.
3. uviesť obchodné meno a logo BKIS na všetkých propagačných materiáloch k jednotlivým Výstavám, a to najmä ale nielen na plagátoch, pozvánkach, tlačových správach, banneri na fasáde objektov GMB
4. propagovať BKIS a programy Kultúrneho leta a hradných slávností počas tlačových konferencií a vernisáží Výstav
5. propagovať vybrané kultúrne a divadelné podujatia Kultúrneho leta a hradných slávností a MDPOH v priestoroch GMB formou distribúcie programových letákov BKIS verejnosti a návštevníkom GMB
6. s BKIS sa spolupodieľať na organizovaní kultúrnych a spoločenských podujatí Kultúrneho leta a hradných slávností 2012 v priestoroch GMB.

**Čl. IV**

**Doba platnosti zmluvy**

1. Zmluva sa uzatvára na dobu určitú od 1.8.2012 do 31.12. 2012.
2. Platnosť Zmluvy je možné ukončiť písomnou dohodou zmluvných strán alebo výpoveďou bez udania dôvodu ktoroukoľvek zmluvnou stranou.
3. Výpovedná doba je 1 mesiac a začína plynúť prvým dňom nasledujúceho mesiaca po doručení výpovede.

**Čl. V**

**Osobitné ustanovenia**

1. Kontaktnou osobou za GMB je : PhDr. Denisa Zlatá č. telefónu: 0949 603 971
2. Kontaktnou osobou za BKIS je: Patrik Taliga č. telefónu:. 0915 794 324
3. Zmluvné strany sa zaväzujú poskytovať si navzájom v nevyhnutnom rozsahu potrebnú súčinnosť za účelom splnenia predmetu zmluvy.
4. Zmluva sa riadi právnym poriadkom Slovenskej republiky; Prípadné spory a nedorozumenia, ktoré vzniknú zo zmluvy, budú zmluvné strany riešiť predovšetkým formou dohody.
5. Zmluvné strany sa dohodli na tom, že svoje vklady do spoločnej propagácie budú financované samostatne každou zmluvnou stranou v rozsahu svojich záväzkov dohodnutých touto Zmluvou a nebudú si voči druhej zmluvnej starne uplatňovať žiadne ďalšie finančné nároky.
6. Obe zmluvné strany sa zaväzujú zdržať sa akéhokoľvek konania, ktoré by mohlo poškodiť dobré meno druhej zmluvnej strany.

**Čl. VI**

**Vyššia moc**

1. Ak ktorákoľvek zo zmluvných strán nesplní svoje záväzky v dôsledku okolností vyššej moci, táto zmluvná strana nenesie zodpovednosť za nesplnenie svojich záväzkov vyplývajúcich zo Zmluvy. Mimoriadne udalosti označované ako vyššia moc musia nastať po uzavretí Zmluvy, sú nepredvídateľné a príslušná zmluvná strana im nemôže zabrániť. Okolnosti vyššej moci zahŕňajú predovšetkým prírodné katastrofy, záplavy, zemetrasenia, zosuvy pôdy, vojnu, požiar, výbuch, teroristické útoky a štrajky. Zmluvná strana odvolávajúca sa na vyššiu moc je povinná informovať okamžite telefonicky alebo elektronicky a následne písomne druhú zmluvnú stranu o akýchkoľvek okolnostiach vyššej moci a preukázať ich primeraným spôsobom.

**Čl. VII**

**Záverečné ustanovenia**

1. Zmluva je účinná dňom nasledujúcim po dni jej zverejnenia na webovom sídle GMB alebo BKIS v zmysle § 47a Občianskeho zákonníka č. 40/1964 Zb. v znení neskorších právnych predpisov.
2. Zmluvu je možné meniť a dopĺňať výlučne formou písomných dodatkov.
3. V prípade, že je alebo ak sa stane niektoré ustanovenie tejto Zmluvy neplatné, zostávajú ostatné ustanovenia tejto Zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán najbližšie. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia
4. Zmluva sa vyhotovuje v dvoch vyhotoveniach, pričom GMB dostane jedno vyhotovenie zmluvy a BKIS dostane jedno vyhotovenie zmluvy.
5. Zmluvné strany prehlasujú, že si text zmluvy riadne a dôsledne prečítali, jeho obsahu plne porozumeli a že tento vyjadruje ich slobodnú a vážnu vôľu,

V Bratislave, dňa….... 2012

|  |  |
| --- | --- |
| .............................................. PhDr. Ivan Jančár riaditeľ GMB | ............................................Ing. Vladimír Grežo riaditeľ BKIS |
|  |  |